Saiki dak uwisi ênggonku nyaritakake alam ngisor sing kaanane asor dhewe, sing mung didunungi ing manusa kang wêwatêkane kaya dene kewan mau, iya iku watak drêngki lan penginan. Aku bakal nyaritakake alam kang têngahan, kang dumunung saantarane donya iki lan swarga. Sakabèhing nyawa mau bakal ngambah ing kono. Mungguh lawase dêdunung ana ing alam têngahan iku gumantung marang kalimpadaning nyawa apadene marang dayane wêwatêkane ing nalika ana ing alam kang ngisor, yèn nalikane